Diari Oficial de la Generalitat Valenciana


Sumari del DOGV 9340, del 16-05-2022 (2022/4023)

Informació pública les sol·licituds d'autorització d'implantació en sòl no urbanitzable, autorització administrativa prèvia, autorització administrativa de construcció, ocupació de vies pecuàries i la declaració d'utilitat pública, en concret, corresponents a una central fotovoltaica i la seua infraestructura d'evacuació, a situar al terme municipal d'Orihuela, sotmesa a avaluació d'impacte ambiental ordinària. Expedient ATALFE/2020/110.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9340

Data del DOGV
:   16-05-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/4023


Data del document
:   25-04-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Descriptors 

:   * Conselleria d'Economia Sostenible, Sectors Productius, Comerç i Treball
    * Orihuela
    * pla d'urbanisme

Informació pública les sol·licituds d'autorització d'implantació en sòl no urbanitzable, autorització administrativa prèvia, autorització administrativa de construcció, ocupació de vies pecuàries i la declaració d'utilitat pública, en concret, corresponents a una central fotovoltaica i la seua infraestructura d'evacuació, a situar al terme municipal d'Orihuela, sotmesa a avaluació d'impacte ambiental ordinària. Expedient ATALFE/2020/110. [2022/4023]  
Als efectes previstos en:  
- el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica,  
- la Llei 24/2013, de 26 de desembre, del sector elèctric,  
- el Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica,  
  
- la Llei 21/2013, de 9 de desembre, d'avaluació ambiental i el Decret 162/1990, de 15 d'octubre, pel qual s'aprova el reglament per a l'execució de la Llei 2/1989, de 3 de març, d'impacte ambiental,  
  
- la Llei 3/2014, d'11 de juliol, de vies pecuàries de la Comunitat Valenciana,  
- la Llei 43/2003, de 21 de novembre, de forests,  
- la Llei 14/2003, de 10 d'abril, de patrimoni de la Generalitat, respecte a la utilització i aprofitament dels béns de domini públic,  
  
- i la Llei 39/2015, d'1 d'octubre, del procediment administratiu comú de les administracions públiques, se sotmeten a informació pública les sol·licituds d'autorització d'implantació en sòl no urbanitzable, d'autorització administrativa prèvia, d'autorització administrativa de construcció, d'ocupació de vies pecuàries i declaració d'utilitat pública, en concret, de la instal·lació elèctrica que s'indica, sotmesa a avaluació ambiental ordinària:  
Peticionari: PV XX Sisebuto, SLU, NIF V35821553 i amb domicili social al c/ Cardenal Marcelo Spínola, núm. 10, CP 28819 Madrid.  
Tipus de central elèctrica: central fotovoltaica denominada «PSF Torremendo I», amb potència màxima total dels mòduls fotovoltaics (pic): 37,492 MWp, potència nominal dels inversors: 35,09 MW i capacitat d'accés concedida: 30 MW, incloses les seues infraestructures d'evacuació.  
Emplaçament grups generadors: polígon 73, parcel·les 112, 114, 115, 117, 119, 125, 126, 128, 129, 130, 131, 132, 133, 134, 136, 141, 142, 160, 161, 165, 174, 175, 9000, 9002 i 9011; 676262871JB92W2052HB; polígon 99, parcel·les 89, 96, 382, 392, 393, 394, 397, 398, 399, 9001; polígon 101, parcel·les 51, 77, 9008 i 9011, del terme municipal d'Orihuela (Alacant)  
Emplaçament infraestructura d'evacuació: polígon 101, parcel·les 51, 69, 70, 71, 72, 82, 83, 87, 91, 9007, 9008; polígon 99, parcel·les 12, 13, 16, 22, 24, 25, 28, 38, 39, 41, 43, 44, 60, 69, 70, 389, 9005; polígon 105 parcel·la 1, 2, 9, 10, 11, 12, 9001 i 9002 del terme municipal d'Orihuela (Alacant).  
Òrgan competent per a autoritzar la instal·lació: Direcció General d'Indústria, Energia i Mines de la Conselleria d'Economia Sostenible, Sectors Productius, Comerç i Treball.  
L'òrgan ambiental competent per a emetre la declaració d'impacte ambiental: Direcció General de Qualitat i Educació Ambiental de la Conselleria d'Agricultura, Desenvolupament Rural, Emergència Climàtica i Transició Ecològica.  
Documents sotmesos a informació pública:  
- Projecte. Denominació: «Projecte per a autorització administrativa de construcció. Planta fotovoltaica Torremendo I 35,09 MW».  
- Projectes d'infraestructura d'evacuació. Denominació:  
· «Projecte per a autorització administrativa de construcció subestació elèctrica Itel 30/132 kV»  
· «Projecte per a autorització administrativa de construcció. Línia d'evacuació 132 kV SET Itel»  
· «Projecte d'execució subestació elèctrica Torremendo Renovables 400/132 kV i línia elèctrica d'interconnexió 400 kV»  
- Estudi d'impacte ambiental (inclou estudi d'afeccions a la Red Natura 2000, estudi hidrològic, documentació sobre patrimoni, document de síntesi, entre altres)  
- Estudi d'integració paisatgística.  
- Memòria justificativa del compliment dels criteris del Decret llei 14/2020.  
- Pla de desmantellament i restitució del terreny i entorn afectat.  
  
- Plec general de normes de seguretat en prevenció d'incendis forestals.  
- Documentació per a l'ocupació de vies pecuàries.  
- Separates dirigides a:  
· Conselleria de Política Territorial, Obres Públiques i Mobilitat. Subdirecció General d'Infraestructura Verda, Paisatge i Gestió Territorial  
· Conselleria d'Agricultura, Desenvolupament Rural, Emergència Climàtica i Transició Ecològica. Direcció General de Medi Natural i d'Avaluació Ambiental  
· Conselleria d'Agricultura, Desenvolupament Rural, Emergència Climàtica i Transició Ecològica. Direcció General de Qualitat i Educació Ambiental  
· Conselleria d'Agricultura, Desenvolupament Rural, Emergència Climàtica i Transició Ecològica. Direcció General de Prevenció d'Incendis Forestals. Servei de Prevenció d'Incendis Forestals  
· Conselleria d'Educació, Cultura i Esport  
· Conselleria de Política Territorial, Obres Públiques i Mobilitat. Direcció General d'Obres Públiques, Transports i Mobilitat Sostenible  
  
· Conselleria de Política Territorial, Obres Públiques i Mobilitat. Servei Territorial d'Urbanisme d'Alacant  
· Subdirecció General d'Emergències de la Generalitat Valenciana  
· Ministeri de Política Territorial. Delegació del Govern a la Comunitat Valenciana. Àrea d'Indústria i Energia  
· Diputació d'Alacant  
· Confederació Hidrogràfica del Segura, O.A.  
· I-DE Redes Eléctricas Inteligentes, SAU.  
· RED Eléctrica de España, SAU.  
· Ajuntament d'Orihuela.  
- Relació de béns i drets afectats.  
- Memòria justificativa de la declaració d'utilitat pública.  
Pressupost: 43.862.270,90 -  
Instal·lació fotovoltaica: la central fotovoltaica denominada «PSF Torremendo I» de 37,492 MWp està composta per un camp generador de 74.984 mòduls fotovoltaics de 500 Wp, amb seguidors a un eix. Aquests mòduls fotovoltaics es connecten amb 2 centres de transformació equipats cadascun amb 2 inversors de 3,63 MVA i 2 transformadors de 3,63 MVA; 3 centres de transformació amb 2 inversors de 2,42 MVA i 2 transformadors de 2,42 MVA cadascun i, finalment, 1 centre de transformació amb 1 inversor de 3,63 MVA, un transformador de 3,63 MVA, 1 inversor de 2,42 MVA i 1 transformador de 2,42 MVA. Això suposa una potència màxima d'inversors de 35,09 MW, però el conjunt de tots els inversors estarà limitat, a través d'un sistema de control PPC independent, a la capacitat d'accés concedida de 30 MW. Al seu torn, els inversors es connecten amb la part de baixa tensió dels transformadors per a elevar la tensió i transportar l'energia produïda mitjançant 2 línies subterrànies d'interconnexió de 30 kV per a connectar amb la subestació SET Itel 132/30 kV, compartida amb altres plantes fotovoltaiques.  
A més, la infraestructura d'evacuació compartida estarà formada per:  
Una línia elèctrica aerosubterrània d'alta tensió de 132 kV i de 5,123 km de longitud (4.202 m de tram aeri i 921 m de tram subterrani) connecta les subestacions «SET Itel 132/30 kV» i la «SET Torremendo Renovables 400/132 kV».  
Una línia elèctrica aèria d'alta tensió de 400 kV i de 183,2 m de longitud connecta la subestació «SET Torremendo Renovables 400/132 kV» i la subestació «Torremendo 400 kV», propietat de REE.  
L'evacuació final de l'energia produïda en aquestes plantes de generació es realitzarà en el nus de la xarxa de transport «Subestació Torremendo 400 kV», propietat de REE.  
Els elements de la infraestructura d'evacuació: subestació col·lectora Itel 132/30kV, LASAT 132kV des de subestació col·lectora ITEL 132/30kV fins a subestació col·lectora Torremendo Renovables 400/132kV, subestació col·lectora Torremendo Renovables 400/132kV, LAAT 400kV des de subestació col·lectora Torremendo Renovables 400/132kV fins a subestació REE Torremendo 400kV formen part també dels projectes de plantes solars fotovoltaiques Itel de 120 MWp i Bibey de 59,794 MWp, amb número d'expedient exp. 2020/26 (PFot-441AC), la informació pública del qual es va realitzar en el Boletín Oficial del Estado amb data 27 de febrer de 2021.  
Finalitat: generació d'energia elèctrica mitjançant una instal·lació solar fotovoltaica, així com la seua evacuació a la xarxa de transport d'energia elèctrica.  
Les vies pecuàries sobre les quals se sol·licita l'ocupació temporal són les següents:  
- Sendera de la Fuente de Don Joan  
- Sendera de Fuente Amarga  
- Assagador de la Dehesa Pisana  
Necessita avaluació detallada de repercussions sobre la Red Natura 2000, per la qual cosa si de l'avaluació resultara que hi ha afecció a l'espai Red Natura 2000, fins que no s'acredite la inexistència d'alternatives, no s'haja declarat per llei o per acord de Consell de Ministres o del Consell l'existència de raons d'interés públic de primer ordre i no s'hagen fixat mesures compensatòries que garantisquen la coherència global de la Red Natura 2000, aquest òrgan s'abstindrà d'autoritzar o aprovar el projecte indicat.  
La documentació serà exposada per a consulta pública en la següent adreça electrònica: http://www.indi.gva.es/web/energia/inicio, en castellà i http://www.indi.gva.es/va/web/energia/inicio, en valencià, en l'apartat «Informació pública», disponibles l'endemà de la publicació.  
  
Cosa que es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació indicada en l'adreça electrònica esmentada o presencialment en el Servei Territorial d'Indústria, Energia i Mines d'Alacant, situat al c/ Churruca, 29 CP 03610 Alacant, així com dirigir al servei territorial indicat les al·legacions que es consideren oportunes en el termini de trenta (30) dies hàbils comptats a partir de l'endemà de la publicació d'aquest anunci, les quals es podran presentar via telemàtica a través de la seu electrònica de la Generalitat, accedint al següent enllaç https://www.gva.es/es/inicio/procedimientos'id\_proc=15357&version=amp, o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
La incompareixença en aquest tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.  
  
Alacant, 25 d'abril de 2022.- La cap del Servei Territorial d'Indústria, Energia i Mines d'Alacant: Rosa María Aragonés Pomares.